خواجا محمد آصف

خواجا محمد آصف يا خواجا آصف (، پيدائش: 9 آگسٽ 1949ع)، پاڪستاني سياستدان آهي، جيڪو عباسي ڪابينا ۾ آگسٽ 2017ع کان اپريل 2018ع تائين پرڏيهي معاملن جو ويز رهي چڪو آهي. خواجا آصف جو تعلق پاڪستان مسلم ليگ نواز سان آهي، هي نواز شريف جي ٽئين حڪومتي دور ۾ پاڪستان جو دفاعي، پاڻي ۽ بجلي جو وزير رهي چڪو آهي.

خواجا آصف سياست جي شروعات، 1991ع ۾ نواز شريف جي پهرين حڪومتي دور کان ڪئي، جڏهن هو سينٽ جو رُڪن چونڊيو ويو. 1997ع کان هي وفاقي ڪابينا جو حصو رهندو آيو آهي، نواز شريف جي ٻين حڪومتي دور ۾، 1997ع کان 1999ع تائين هي پاڪستان جي نجيڪاري واري ڪميشن جو چيئرمين رهيو، عارضي طور هن 2008ع ۾ گيلاني جي ڪابينا ۾ وزارت پيٽروليم ۽ قدرتي وسيلا (پاڪستان) جو وزير رهيو، ان دور ۾ هن وٽ راندين واري وزارت پڻ هئي.

خواجا آصف 1993ع کان 1999ع ۽ 2002ع کان 2018ع تائين پاڪستان جي قومي اسيمبلي جو ميمبر رهيو آهي.
 شروعاتي زندگي ۽ تعليم 
خواجا آصف، خواجا محمد صفدر جي گھر ۾، 9 آگسٽ 1949ع تي پنجاب جي شهر سيالڪوٽ ۾ پيدا ٿيو. هن شروعاتي تعليم ڪيڊٽ ڪاليج حسن ابدال مان حاصل ڪئي. هن بي. اي. جي سند گورمنٽ ڪاليج لاهور مان حاصل ڪئي ۽ قانون جي سند يونيورسٽي لا ڪاليج لاهور مان حاصل ڪئي. خواجه آصف پيشي جي لحاظ کان بينڪر آهي، هي گڏيل اعراب امارت جي مختلف بينڪن ۾ 1999ع تائين ڪم ڪندو رهيو آهي. هن کي هڪ پٽ ۽ ٽي ڌيئرن جو اولاد آهي.

هن کي 2007ع ۾، جنيوا جي سفارتڪاري ۽ عالمي لاڳاپن جي اسڪول پاران اعزاري ڊاڪٽري جي سند ڏني وئي.

 حوالا 

|-

|-

|-

|-

زمرو:پاڪستاني سياستدان
زمرو:پاڪستان مسلم ليگ (ن) جا ايم اين اي
زمرو:پنجابي ماڻهو
زمرو:جيوت ماڻهو
زمرو:جيئرا ماڻهو
زمرو:1949ع جون پيدائشون
زمرو:2008ع کان 2013ع تائين جا پاڪستاني ايم اين اي